open-index/open-wikipedia-markdown huggingface dataset:
Joaquín Suárez

**Joaquín Luis Miguel Suárez de Rondelo y Fernández**, známy ako **Joaquín Suárez** (* 18. august 1781, Canelones † 26. december 1868, Montevideo) bol uruguajský politik a vojak. V roku 1843 nahradil vo funkcii prezidenta Uruguaja Fructuosa Riveru, no nestal sa riadnym ústavne zvoleným prezidentom. Funkciu napriek tomu vykonával až do roku 1852, teda počas uruguajskej občianskej vojny, čím sa stal najdlhšie slúžiacim prezidentom v dejinách krajiny. Pred tým bol taktiež na čele Uruguaja, no vo funkcii guvernéra, ktorú vykonával dvakrát. Jeho otec bol jedným z prvých osadníkov mesta Villa del Guadalupe del Canelón, ktoré sa v súčasnosti nazýva Canelones. Suárezova rodina sa následne zaradila k statkárom, čo zvýšilo jej vplyv. Suárez bol členom strany Colorado, navrhol uruguajskú vlajku.

## Referencie

## Iné projekty

Kategória:Osobnosti z Canelones
Kategória:Uruguajskí politici
Kategória:Prezidenti Uruguaja
Kategória:Uruguajské osobnosti španielskeho pôvodu
ŠEAL 100

**ŠEAL 100** je trolejbus, vyrobený v rokoch 1987 a 1997 v počte troch kusov podnikom Škoda Ostrov a sarajevskými firmami Energoinvest a Vaso Miskin Crni.

## Konštrukcia
ŠEAL 100 (Škoda - Energoinvest - Alusuisse) je dvojnápravový trolejbus, ktorého karoséria je vyrobená z hliníka na základe koncepcie švajčiarskej firmy Alusuisse. V pravej bočnici sa nachádzajú troje dvojkrídlové skladacie dvere. Elektrická výzbroj je zhodná s trolejbusom Škoda 14Tr, rošt a nápravy dodala Škoda Ostrov, vozovú skriňu vyrobila sarajevská vagónka Vaso Miskin Crni a konečnú montáž prototypu realizovala v Sarajeve firma Energoinvest.

## Dodávky trolejbusov
V rokoch 1987 – 1997 boli vyrobené tri trolejbusy ŠEAL 100.

Prototyp č. 627 bol vyrobený v roku 1987. Na konci 80. rokov boli dodané tiež komponenty pre ďalšie dva vozy, ktoré ale boli zmontované až po skončení vojny v roku 1997. Všetky trolejbusy ŠEAL 100 boli z prevádzky vyradené v polovici prvého desaťročia 21. storočia, prototyp (od roku 2001 s číslom 4232) v roku 2004, ostatné vozidlá v roku 2006.

## Referencie

## Zdroj
*

Kategória:Trolejbusy Škoda
Štefan Balák

**Štefan Balák** (* 11. máj 1944, Lokca- † 18. január 2014, Bratislava) bol slovenský prekladateľ, básnik, spisovateľ, autor literatúry pre deti a mládež, pracoval ako lexikograf, knihovník.

## Dielo
### Poézia
* *Ohnisko* (1968)
* *Krúženie* (1971)
* *Milá na bielom koni* (1982)
* *Srdcom si svietim* (1994)
* *Krčmička v nebi* (1996)
* *Muškátové okná*, Spolok slovenských spisovateľov, ISBN 80-80610-62-2,(2002)
* *Čriepky z domoviny*, spoluautori: Vladimír Ivanič, Albín Krištofič, Alojz Fiala, Alex Letenay, (2004), zborník
* *Vysoké napätie*, Vydavateľstvo Spolku slovenských spisovateľov, ilustrácie: Běla Kolčáková, ISBN 978-80-80612-84-9, (2007)
* *Hranatý kruh*, Veda, ilustrácie: Záboj Bohuslav Kuľhavý, ISBN 978-80-22409-99-5, (2008)
* *Sedmopočetníci*, Eben, ilustrácie: Jozef Cincík, ISBN 978-80-97110-01-7, (2013)

### Literatúra pre deti a mládež
* *Benyho prvé Vianoce* (1992), leporelo
* *Prázdninový kufor* (1992)
* *Búvaj dieťa krásne* (1993), leporelo
* *Macík sedmispáčik* (1993), leporelo
* *Moja obľúbená kniha o psíčkovi* (1993), leporelo
* *Obyvatelia mora* (1993), leporelo
* *Tichá noc* (1993), leporelo
* *Jedlička* (1994), leporelo
* *Krásnoľudkovia-liliľudkovia* (1994), leporelo
* *Maco Laco* (1994), leporelo
* *Rodičia a deti* (1994), leporelo
* *Rudko Strachopudko* (1994), leporelo
* *Tri prasiatka* (1994), leporelo
* *Ukáž mi svoj domček* (1994), leporelo
* *Deduško Diogenes* (1995)
* *Dobrí priatelia* (1995), leporelo
* *Vietor Fíneus*, PB-press, ilustrácie: Vincent Mravec, ISBN 978-80-88684-55-8, (1995) 
* *Babička v Babylónii a vietor Fíneus*, PB-press, ilustrácie: Vincent Mravec, ISBN 80-88684-76-5, (1997)
* *Cesta do rozprávkovej krajiny*, Eurounion Junior, ISBN 80-88984-35-1 (2002)
* *Stonožka*, Matica slovenská, podtitul: *Básničky pre deti*, ilustrácie: Edita Kubičková, ISBN 80-89208-41-X, (2006)

### Odborná literatúra
* *Chorvátsko* (1998)

#### Odborné slovníky nárečia
* *Krátky slovník nárečia slovenského lokčianskeho*, Print-Servis, Edícia Krátkych slovníkov najkrajších slovenských nárečí Zväzok 13, ISBN 808875553080-88755-53-0, (1997)
* *Krátky slovník nárečia slovenského račianskeho*, Print-Servis, Edícia Krátkych slovníkov najkrajších slovenských nárečí Zväzok 13, ISBN 80-88755-53-0, (1997)
* *Krátky slovník nárečia slovenského veľkoripnianskeho*, Print-Servis, Edícia Krátkych slovníkov najkrajších slovenských nárečí Zväzok 25, ISBN 80-89037-11-9, (2004)

## Referencie

## Zdroje
*http://www.litcentrum.sk/slovenski-spisovatelia/stefan-balak

## Externé odkazy
* Štefan Balák, Spolok slovenských spisovateľov
* Štefan Balák, noveslovo.sk 

Kategória:Slovenskí spisovatelia
Kategória:Slovenskí prekladatelia
Kategória:Slovenskí básnici
Kategória:Slovenskí spisovatelia pre deti a mládež
Kategória:Osobnosti z Lokce
Salome Zurabišviliová

**Salome Zurabišviliová** (* 18. marec 1952, Paríž, Francúzsko) je gruzínska politička a francúzska diplomatka, od decembra 2018 prezidentka Gruzínska. 

V rokoch 2004 až 2005 bola ministerkou zahraničných vecí Gruzínska. Je prvou ženou v úrade prezidenta Gruzínska.

V prezidentských voľbách 2018 bola zvolená za prezidentku Gruzínska. Mandát začala vykonávať inauguráciou 16. decembra 2018.

## Poznámky


## Referencie


## Iné projekty

## Externé odkazy
* Portrét 
* Profil 
* Salome Surabischwili: ''Georgia on Europe’s Mind''

## Zdroj

Kategória:Gruzínski politici
Kategória:Prezidenti Gruzínska
Kategória:Francúzski diplomati
Kategória:Prezidentky
Kategória:Absolventi Kolumbijskej univerzity
Kategória:Nositelia Radu čestnej légie
Kategória:Osobnosti z Paríža
Kategória:Rytieri veľkokríža Radu za zásluhy Talianskej republiky
Kategória:Nositelia Radu za zásluhy Poľskej republiky
Medzinárodná federácia krajinných architektov

**Medzinárodná federácia krajinných architektov Európa** (, skratka: **IFLA**, **IFLA EUROPE**) je organizácia, ktorá zastupuje krajinných architektov na celom svete. Jej cieľom je zastrešovať a podporovať rozvoj povolania krajinných architektov a ich efektívnej účasti na realizácii atraktívneho, spravodlivého a trvalo udržateľného prostredia. Na jej čele je prezident. Víziou IFLA je upevniť význam všetkých aspektov týkajúcich sa krajiny a krajinnej architektúry ako fyzických, sociálno-ekonomických, kultúrnych, vizuálnych, koncepčných a priestorových súvislostí európskych spoločenstiev.

## História
Organizácia vnikla v anglickom Cambridgi v roku 1948 s pôvodným názvom *"International Federation of Landscape Architects – IFLA"*. Jej prvým prezidentom sa stal Sir Geoffrey Jellicoe, britský krajinný architekt. Pôvodne zastupovala 15 krajín z Európy a Severnej Ameriky. V roku 1978 sa presunulo jej sídlo do Versailles. V apríli 1989 sa konalo stretnutie v Belgicku, na ktorom vznikla podobná organizácia: Európska federácia pre krajinnú architektúru (EFLA), ktorú založili delegáti z dvanástich európskych krajín: Belgicka, Dánska, Francúzska, Nemecka, Grécka, Talianska, Írska, Luxemburska, Portugalska, Španielska, Holandska a Spojeného kráľovstva.

V roku 2006 bolo na Valnom zhromaždení EFLA a delegátov centrálnej oblasti IFLA schválené rozhodnutie o zlúčení týchto dvoch reprezentatívnych organizácií pod novým názvom IFLA EUROPE. Prvého januára 2007 bolo zlúčenie dokončené a zvolané zasadnutie delegátov z dvanástich zakladajúcich krajín. Federácia v súčasnosti zastupuje 76 členských združení z Afriky, Ameriky, Európy a Oceánie či z blízkovýchodného regiónu. Organizácia pravidelne organizuje výstavy krajinárskych diel. V súčasnosti je jej ústredie v Bruseli. Slovenskou reprezentantkou IFLA na Slovensku je Ing. Magdaléna Horňáková.

## Členstvo
Členstvo v IFLA môžu získať národné združenia krajinných architektov v Európskej únii, Európskom hospodárskom priestore, Švajčiarsku a tiež združenia z pridružených krajín (krajiny formálne žiadajúce o členstvo v EÚ). Iné krajiny sa môžu zúčastňovať rokovaní a stretnutí ako nehlasujúci pozorovatelia.

## Spolupráca
IFLA úzko spolupracuje aj s Európskou radou škôl pre krajinnú architektúru (ECLAS) a  Združením európskych študentov krajinnej architektúry (ELASA)

## Referencie


## Externé odkazy
*Krajinná architektúra ako spoločný základ  – elektronický katalóg medzinárodnej výstavy IFLA z roku 2018

Kategória:Organizácie založené v 1948
Kategória:Architektonické organizácie
Konečný

**Konečný** je priezvisko, pozri Konečný (priezvisko), napr.:
* katolícky kňaz, vysokoškolský pedagóg, pozri Anton Konečný 
* slovenský filmový kritik, pozri Peter Konečný
* Roman Konečný (viacero osôb)
* slovenský geológ a vulkanológ, pozri Vlastimil Konečný
VK MIRAD UNIPO Prešov

**VK MIRAD UNIPO Prešov** je slovenský volejbalový klub z Prešova. Oficiálny názov nesie jeho prvé družstvo od sezóny 2020/2021, ale vystupovalo aj pod menami *VK MIRAD PU Prešov*, *VK PU Prešov* a *MŠK VTJ Sokol Prešov*. Je 2-násobný majster Slovenska, 5-násobný víťaz Slovenského pohára. Momentálne (2022) hrá najvyššiu domácu súťaž, extraligu mužov.

## Referencie


## Externé odkazy
* Oficiálna stránka klubu

Kategória:Slovenské volejbalové kluby
Kategória:Šport v Prešove
Kategória:Organizácie založené v 1949
Ondřej Kania

**Ondřej Kania** (* 19. december 1992, Brno) je český podnikateľ, výkonný riaditeľ spoločnosti JK Education, zriaďovateľ Pražského humanitného gymnázia a siete amerických škôl American Academy, do ktorej patria dve školy v Česku (American Academy in Prague a American Academy in Brno), slovenská American Academy in Bratislava a chorvátska American Academy in Zagreb.

## Vzdelanie
Po ukončení základnej školy v Brne sa rozhodol, že nechce v štúdiu ďalej pokračovať v Česku, ale v USA. Kania sa rozhodol nájsť si v Spojených štátoch súkromnú školu. Jeho rodina si ale nemohla dovoliť vysoké poplatky za školné. Kania sa preto sám rozhodol napísať desiatkam súkromných stredných škôl so žiadosťou o štipendium. Štipendium mu ponúkli dve školy. Kania nakoniec nastúpil na strednú školu Redemption Christian Academy v New Yorku, kde v roku 2012 získal American High School Diploma (ekvivalent českého maturitného vysvedčenia). Po návrate spoluzaložil vzdelávaciu skupinu, ktorá si dala za cieľ sprostredkovať kvalitné stredoškolské a univerzitné vzdelávanie práve v USA a ďalej v Kanade, Austrálii a po celej Európe.

## Podnikanie
V roku 2013 sa spojil s kamarátom z detstva a v apríli založili J&K Consulting (dnes JK Education). Počas pôsobenia firmy organizovali veľtrhy stredných internátnych škôl z USA, Kanady a Veľkej Británie. Následne tiež odkúpil pražské gymnázium (dnes Pražské humanitní gymnázium), založil americké školy American Academy in Prague, American Academy in Brno, American Academy in Bratislava a tiež American Academy in Zagreb.

V 2019 zaradil Forbes (magazín) Ondřeja Kaniu do rebríčka 30 pod 30 mladých talentov z Česka a následne do európskeho výberu v oblasti spoločensky zodpovedného podnikania a v roku 2021 bol zaradený do prestížneho celosvetového výberu 30 under 30 International Literacy Association, ako jeden z popredných inovátorov mladších ako 30 rokov.

## Referencie


## Externé odkazy
* Anna Brzybohatá, idnes.cz: Koupit školu mě napadlo v obchodě se spodním prádlem, říká Ondřej Kania 6. 1. 2019
* Martin Veselovský, DVTV: Kania: Funkci ministra jsem nevzal, přístup ke školství je zločin, zvýhodňuje bohaté. 8. 11. 2018
* Martin Veselovský, DVTV: Kania: Ve škole se věci pro život neučí, ničí naši kreativitu. Suploval jsem ji televizní show. 26. 10. 2016
* Štefan Hríb, .pod lampou: Má 24 rokov, kúpil gymnázium a chce zmeniť školstvo. 14. 9. 2017
* Vladimír Ševela, ihned,cz: Ondřej Kania na základce málem propadl. Teď koupil pražské gymnázium, aby bylo záživnější. 12. 5. 2016
* Jan Bumba, Věra Luptáková, Český rozhlas: Názory Ondřeje Kani vás překvapí 1. 6. 2018
* Barbora Cihelková, lidovky.cz: Učitel nemá mít funkci Wikipedie, říká iniciátor amerického stylu výuky. 5. 4. 2016
* Ivana Zábranská, ona.idnes.cz: Ve školách učí bývalí šprti, říká zakladatel americké školy v Česku. 1. 2. 2018
* Jiří Nádoba, Forbes: Škola základ života. Červen 2015.

## Zdroj

Kategória:Českí podnikatelia
Kategória:Osobnosti z Brna
Samuel Ormis

[náhľad|Pamätná tabuľa v obci Nižná Slaná, osadená v roku 2009 [Matica slovenská|Maticou slovenskou pri príležitosti 185. výročia jeho narodenia ]]
**Samuel Ormis** (pseud. Zdychavský, Samko Revúcki, Samko Zdichavskí, Zdíchavský, Zdýchavský; * 1. júl 1824, Revúca – † 18. október 1875, tamže) bol slovenský pedagóg, ľudovýchovný pracovník, spisovateľ.

## Štúdium a život
Narodil sa v rodine Michala Ormisa a Júlie rod. Bokorovej. Navštevoval základnú školu v Revúcej, študoval na evanjelickom lýceu v Banskej Štiavnici, teológiu v Bratislave. V roku 1855 bol vysvätený za kňaza, pôsobil ako vychovávateľ v Rimavských Janovciach a v Ordáši, pôsobil ako výpomocný profesor na evanjelickom lýceu v Banskej Štiavnici, ako profesor na gymnáziu v Rožňave a Revúcej.

Počas štúdií bol aktívnym členom Jednoty bratskej mládeže slovenskej, redigoval rukopisný časopis *Štiavnický zábavník* (neskôr premenovaný na *Sitno*), v Bratislave spolupracoval s Ľudovítom Štúrom, pripravil na vydanie posledné číslo jeho Slovenských národných novín. Počas pôsobenia v Banskej Štiavnici založil nedeľnú školu pre baníkov a Spoločnosť podsitniansku na vydávanie slovenských kníh.

Bol popularizátorom moderného poľnohospodárstva, ovocinárstva, včelárstva a rozvoja remesiel a články s touto tématikou uverejňoval v periodikách ako Pešťbudínske vedomosti a Živena. Svoje pedagogické články a filozofické úvahy publikoval v časopise *[[Cyrill a Method : katolícke noviny pre cirkev, dom a školu|Cyrill a Metod]], [[Národný hlásnik]], Letopis Matice slovenskej, Cirkevné listy, [[Učiteľské noviny]]* a *[[Obzor (1863 – 1886)|Obzor]]*. Vo svojom diele vychádzal z Plutarcha, J. A. Komenského, J. J. Rousseaua.

Bol zberateľ a upravovateľ ľudových povestí a rozprávok, ktoré publikoval v periodikách *[[Orol tatránski]], [[Slovenskje pohladi na vedi, umeňja a literatúru|Slovenské pohľady]], [[Sokol (slovenský časopis, 1860 – 1861)|Sokol]], [[Černokňažník (časopis)|Černokňažník]]* a i. Bol najbližším spolupracovníkom Pavla Dobšinského. Z ľudových povestí vychádzal aj pri písaní dramatických diel, ktoré predstavujú vrchol jeho literárnej tvorby.

## Dielo
* dráma 
** Mataj, Rožňava, 1862
** Pravda, Skalica, 1863
** Jánošík, Pacov, 1919
* učebnice
** Zemepis malý pro žáky a žáčky, Banská Bystrica, 1830
** Stručný prírodopis pro žáka a žáčky
** Evanjelický šlabikár, Rožňava, 1857

### Dielo v elektronickej podobe
* ''Jánošík : činohra zo života pospolitého v 5 výjavoch''. Pacov : Nákladem Přemysla Packa, 1919. Knižnice československá. 12. - dostupné online v Digitálnej knižnici UKB

## Iné projekty

## Externé odkazy
* Plné texty diel S. Ormisa

## Zdroj
* Ormis, Samuel. In : *[[Slovenský biografický slovník]]*. IV. zväzok M - Q. Martin : Matica slovenská, 1990. 562 s.
* Záznam o narodení a krste v matrike - evanjelická cirkev v Revúcej

Kategória:Slovenskí spisovatelia
Kategória:Slovenskí publicisti
Kategória:Slovenskí stredoškolskí pedagógovia
Kategória:Osobnosti z Revúcej
Kategória:Osobnosti Evanjelického lýcea v Banskej Štiavnici
Bernardo Prudencio Berro

**Bernardo Prudencio Berro Larrañaga** (* 28. apríl 1803, Montevideo † 19. február 1868, Montevideo) bol uruguajský politik a spisovateľ. V roku 1852 sa na dva týždne stal ako predseda senátu úradujúcim prezidentom Uruguaja, až kým sa funkcie neujal zvolený ústavný prezident. Za riadneho prezidenta bol zvolený v roku 1860, kedy sa stal 7. prezidentom krajiny. Pochádza z obchodníckej rodiny španielskeho pôvodu, ktorá sa podieľala na získaní nezávislosti Uruguaja. Berro pôsobil postupne v rôznych politických funkciách už od roku 1837 ako člen Národnej strany.

Potom, čo sa v roku 1860 stal riadnym ústavným prezidentom, začal sa snažiť postupne situáciu v krajine zlepšovať a stabilizovať. Musel však čeliť ozbrojenému odporu prívržencov strany Colorado na čele s Venanciom Floresom. Do vnútroštátneho konfliktu sa zapojili aj cudzie štáty a to Argentína, Brazília a Paraguaj a pokračoval aj po skončení Berrovho funkčného obdobia v roku 1864. Uruguajský vnútorný konflikt však o rok neskôr prerástol až do vojny trojspolku, kde Brazília, Argentína a pod prinútením aj Uruguaj bojovali proti Paraguaju. V roku 1868 sa Berro pokúsil vrátiť sa k moci ozbrojenou revolúciou. Tento pokus však skončil úplným fiaskom, keď bol Berro zatknutý pri pokuse o útek. Napriek tomu v čase, kedy sa mala uskutočniť revolúcia zavraždili neznámi páchatelia vtedajšieho prezidenta Floresa a vládni vojaci v odvete zavraždili Berra, ktorý však o vražde Floresa nevedel.

## Referencie

## Iné projekty

Kategória:Osobnosti z Montevidea
Kategória:Uruguajskí politici
Kategória:Uruguajskí spisovatelia
Kategória:Prezidenti Uruguaja
Kategória:Uruguajské osobnosti španielskeho pôvodu
Kategória:Obete atentátov
Vojenské letectvo

[náhľad|Dvojice [stíhacie lietadlo|stíhačiek F-15 a F-16 amerického letectva letia vo formácii s tankovacím lietadlom KC-135]]
[náhľad|Strategický [stealth bombardér B-2 Spirit amerických vzdušných síl]]

**Vojenské letectvo** alebo **vzdušné sily** sú druh, resp. časť ozbrojených síl určená na obranu vzdušného priestoru, vedenie leteckého prieskumu, ničenie vopred stanovených pozemných cieľov, podporu pozemných síl a vykonávanie vzdušnej prepravy. Vojenské letectvo môže tvoriť buď úplne samostatnú zložku ozbrojených síl, alebo je súčasťou pozemného vojska či vojenského námorníctva (či už ako námorné alebo pozemné, resp. armádne letectvo). V ozbrojených silách niektorých krajín sú ako „vzdušné sily“ označované aj jednotlivé letecké armády, napríklad Ôsma letecká armáda () amerického vojenského letectva ().

## Členenie
Vojenské letectvo tvorí:

* vojskové letectvo, 
* protilietadlové raketové vojsko, 
* rádiotechnické vojsko,
* prostriedky elektronického rušenia.

## Referencie

## Pozri aj
* Vojenské lietadlo
* Vzdušné sily Slovenskej republiky

## Iné projekty

Kategória:Vojsko
Kategória:Vojenské letectvo
Juan Francisco Giró

**Juan Francisco José Giró Zufriategui**, známy ako **Juan Francisco Giró** (* 3. jún 1791, Montevideo † 8. máj 1863, Montevideo) bol uruguajský politik. V roku 1852 bol zvolený za 4. prezidenta Uruguaja. Pochádzal z rodiny baskických prisťahovalcov, vo svojej politickej činnosti sa pridal na stranu Manuela Oribeho a stal sa tak členom Národnej strany. Postupne pôsobil na rôznych funkciách, až bol v roku 1852 zvolený za prezidenta krajiny. Už v septembri 1853 však bol zosadený prevratom organizovaným priaznivcami strany Colorado, Giró následne požiadal o azyl na veľvyslanectve Francúzska. Nahradil ho triumvirát vplyvných uruguajských politikov, ktorý tvorili Venancio Flores, Fructuoso Rivera a Juan Antonio Lavalleja. Do politiky sa vrátil až v roku 1860, kedy sa stal senátorom. O tri roky neskôr zomrel v Montevideu.

## Referencie

Kategória:Osobnosti z Montevidea
Kategória:Uruguajskí politici
Kategória:Prezidenti Uruguaja
Kategória:Uruguajské osobnosti baskického pôvodu
Škoda-Sanos 115Tr

**Škoda-Sanos 115Tr** je trolejbus, ktorý ako prototyp vyrobil v roku 1987 podnik Škoda Ostrov v kooperácii s juhoslovanskou spoločnosťou FAS 11. Oktomvri Skopje.

## Konštrukcia
115Tr je dvojnápravový trolejbus sa samonosnou karosériou. Je odvodený z dvojčlánkového trolejbusu Škoda-Sanos 200Tr, na rozdiel od neho ale nebol sériovo vyrábaný. Využitá bola karoséria juhoslovanského autobusu Sanos S 115, do ktorej bola zabudovaná elektrická výzbroj prevzatá z trolejbusu Škoda 14Tr. V interiéri je podlaha pokrytá gumou. V pravej bočnici sa nachádzajú troje štvorkrídlové skladacie dvere.

## Prototyp

Prototyp, a tiež jediný vyrobený trolejbus tohto typu, bol vyrobený v roku 1987. V Belehrade zrejme podstúpil skúšobné jazdy
a ešte toho istého roku bol dodaný do Sarajeva, kde dostal evidenčné číslo 628. Po vojne bol v roku 1997 prečíslovaný na 4101 a v prevádzke zostal do roku 2005, kedy bol vyradený.

## Referencie


## Zdroj

Kategória:Trolejbusy Škoda
Doc Holliday (rozlišovacia stránka)

**Doc Holliday** môže byť:

* americký zubár, hazardný hráč a pištoľník, pozri Doc Holliday
* americký futbalový tréner, pozri Doc Holliday (americký futbal)
* juhoamerická rocková skupina, pozri Doc Holliday (skupina)
* skladba dánskej heavy metalovej skupiny, pozri Doc Holliday (Volbeat)

Holliday, Doc
Pandžáb (Pakistan)

thumb|Pandžáb v Pakistane
**Pandžáb** (pandžábsky a urdčina** پنجاب**, *Panjabi)* je s rozlohou 205&nbsp;344 km² jedna z najväčších pakistanských provincií, zároveň je z nich najľudnatejšia (cez 81,5 mil. obyvateľov v roku 2009). Na juhu susedí so Sindhom, na západe s Chajbar Paštúnchwá a Balúčistánom. Severnými susedmi sú Pakistanom ovládaná časť Kašmíru Ázád Kašmír a Územie hlavného mesta Islamabádu.

Provincia existuje v súčasnej podobe od mája 1972. Jej hlavné mesto je Láhaur. Počet obyvateľov Pandžábu rastie, zatiaľ čo v roku 1981 tu žilo 47 292 000 obyvateľov, v roku 1998 už to bolo 72 585 000 ľudí.

## Referencie


## Iné projekty

## Externé odkazy
* Oficiálna stránka 
* Punjab, Pakistan 

## Zdroj

Kategória:Pakistan
Slovenský domov

**Slovenský domov** bol časopis, ktorý vychádzal na Slovensku v 30. rokoch 20. storočia.

## Vydavateľské údaje
Podnázov časopisu: Časopis Spolku Slovákov - židov „Rozvoj“

Časopis bol týždenník a vychádzal v Košiciach. Riadila ho redakčná rada.
* Zodpovedný redaktor: Otakar Levy, neskôr Samo Bindiger
* Redaktor: Tibor Löwenbein
* Tlač: Kníhtlačiareň Volossynovich, Košice

## Periodicita
Začal vychádzať 12. februára 1937, zanikol 21. októbra 1938
* roč. 1 - 1937 - 44 čísiel - po 2-4 strán
* roč. II. - 1938 - 38 čísiel - po 2-4 strán

## Periodikum v elektronickej podobe
* ''Slovenský domov'' - dostupné v elektronickej podobe v Digitálnej knižnici UKB

## Zdroje
* SLOVENSKÝ DOMOV. In: Bibliografia slovenských a inorečových novín a časopisov z rokov 1919 - 1938. Zost. Kipsová et al. Martin : Matica slovenská, 1968. 1074 s.

Kategória:Časopisy na Slovensku
Molekulová mechanika

**Molekulová mechanika** opisuje molekulu ako súbor atómov, ktorých interakcie sa môžu opísať newtonovskou mechanikou.

Energia systému je v molekulovej mechanike rozdelená do jednotlivých zložiek, ktoré sa môžu vypočítať nezávisle. Pretože hmotnosť jadier je omnoho vyššia ako hmotnosť elektrónov, môže sa (v rámci Bornovej-Oppenheimerovej aproximácie) separovať vlnová funkcia Schrödingerovej rovnice na súčin dvoch funkcií: jednu pre jadrá a druhú pre elektróny. Pre potreby molekulovej mechaniky, ktorá sa pôvodne vyvinula na interpretáciu spektier, sa ignoruje nábojová distribúcia. Počas zmeny polohy jadier sa nábojová distribúcia predpokladá konštantná. Vzhľadom na to, že molekulová mechanika je založená na princípoch klasickej fyziky, nemôže poskytnúť informácie o elektrónovej distribúcii študovanej molekuly. Molekulovou mechanikou sa môžu študovať systémy rôznej veľkosti a komplexnosti (od malých molekúl po veľké biomolekuly alebo komplexné materiály zložené z niekoľko tisíc až miliónov atómov.

## Referencie

Kategória:Teoretická chémia
Kategória:Molekulárna fyzika
Sahle-Work Zewde

**Sahle-Work Zewde** (* 21. február 1950, Addis Abeba, Etiópia) je etiópska politička, diplomatka a od roku 2018 4. prezident Etiópie. Už od roku 1989 pôsobila v niekoľkých medzinárodných organizáciách, vrátane OSN, často v úlohe diplomata.

## Životopis
Narodila sa v roku 1950 v Addis Abebe, hlavnom meste vtedajšieho Etiopie. Tu vyštudovala strednú školu Lycée Guebre-Mariam, neskôr študovala prírodné vedy na univerzite vo francúzskom Montpellieri. V rokoch 1989 až 1993 pôsobila ako veľvyslankyňa v Senegale, neskôr bola tiež veľvyslankyňou v Džibutsku a Francúzsku. V rokoch 2002 - 2006 bola stálou zástupkyňou UNESCO v Tunisku a Maroku. Následne získala vyššie posty a roku 2011 bola vymenovaná generálnou riaditeľkou kancelárie OSN v Nairobi.

V júni 2018 bola menovaná zástupkyňou generálneho tajomníka OSN pre Africkú úniu ako prvá žena v tejto funkcii. Tejto funkcie sa vzdala 25. októbra, pretože bola zvolená prezidentkou Etiópie. Tým sa stala historicky prvou ženou v úrade prezidenta Etiópie  a v čase svojho zvolenia bola tiež jedinou prezidentkou v celej Afrike.

## Referencie


## Iné projekty

## Externé odkazy
*United Nations Press Release

## Zdroj

Kategória:Etiópski politici
Kategória:Prezidenti Etiópie
Kategória:Etiópski diplomati
Kategória:Prezidentky
Kategória:Osobnosti z Addis Abeby
Molekulová dynamika

**Molekulová dynamika** (MD) je počítačová simulačná metóda, ktorá simuluje klasický pohyb atómov v danom silovom poli.

Pôvodne sa molekulová dynamika používala na výskum relaxačných javov a transportných vlastností kvapalín. Neskôr sa zistilo, že MD simulácie môžu byť účinnou metódou výpočtov štruktúrnych a termodynamických vlastností komplexných kvapalín, tekutých solí, kryštálov, polymérov a proteínov v roztoku. Vývoj molekulovodynamických simulácií urýchlil rozvoj počítačovej techniky a MD metód. V súčasnosti sa bežne uskutočňujú MD simulácie systémov veľkosti enzýmov, ktoré sú obklopené tisíckami molekúl vody.

## Referencie


## Iné projekty

Kategória:Teoretická chémia
Kategória:Teoretická fyzika
Kategória:Molekulárna fyzika
Kategória:Vedecké modelovanie
Kategória:Bioinformatika
Slovenský denník (1918 – 1938)

**Slovenský denník** bolo periodikum, ktoré vychádzalo na Slovensku od r. 1918 do r. 1938.

## Vydavateľské údaje
Denník vychádzal v Ružomberku, neskôr v Bratislave. Vyšiel 9. novembra 1918 a zanikol 31. decembra 1938. Uverejňoval aj romány na pokračovanie.
* Podnázov : Orgán Slovenskej národnej rady
* Hlavný redaktor : Karol Hušek, neskôr Bohdan Pavlů
* Zodpovedný redaktor : František Votruba, Karol Hušek, Svetozár Kresák, Ján Hrušovský
* Redaktori : Karol Hušek, Štefan Mnoheľ
* Vydavateľ : Slovenská národná rada, od r. 1920 František Votruba
* Majiteľ : Československé podniky tiskárske a vydavateľské v Bratislave, neskôr Českomoravské podniky tiskárske a vydavateľské v Bratislave a Noviny, tiskárske a vydavateľské podniky v Bratislave
* Tlač : Kníhtlačiareň Jána Páričku v Ružomberku, neskôr Kníhtlačiareň C. F. Wiganda v Bratislave, neskôr ďalší

## Periodicita
* 1918 – roč. I. – 40 čísiel – po 2-6 strán
* 1919 – roč. II. – 283 čís. – po 4-12 s.
* 1920 – roč. III. – 296 čísiel – po 2-18 s.
* ...
* 1925 – roč. VIII. – 296 čís. – po 4-16 s.
* ...
* 1930 – roč. XIII. – 299 čís. – po 6-16 s.
* ...
* 1935 – roč. XVIII. – 299 čís. – po 6-16 s.
* 1936 – roč. XIX. – 299 čís. – po 6-24 s.
* 1937 – roč. XX. – 298 čís. – po 8-40 s.
* 1938 – roč. XXI. – 302 čís. – po 4-72 s.

## Periodikum v elektronickej podobe
* ''Slovenský denník'' – dostupné online v Digitálnej knižnici UKB

## Zdroj
* SLOVENSKÝ DENNÍK.  In: Bibliografia slovenských a inorečových novín a časopisov z rokov 1919 - 1938. Zost. Kipsová et al. Martin : Matica slovenská, 1968. 1074 s.

Kategória:Denníky na Slovensku
Robotnícke noviny

**Robotnícke noviny** boli týždenník, ktorý vychádzal na území Slovenska od začiatku 20. storočia do začiatku druhej svetovej vojny. 

## Vydavateľské údaje
Noviny vychádzali každý štvrtok v Bratislave, neskôr v utorok a piatok
* predtým vychádzali ako Slovenské Robotnícke noviny
* Podnázov : Slovenský orgán Sociálnodemokratickej strany Uhorska, po r. 1918 vychádzal s podnázvom Časopis slovenskej sociálno-demokratickej strany v Československej republike, od februára 1919 s podnázvom Ústredný orgán slovenskej soc. dem. strany rob. v Československej republike, od júna 1921 s podnázvom Denník, ústredný orgán československej sociálne demokratickej strany robotníckej na Slovensku a ďalšie podnázvy
* zodpovedný redaktor : Emanuel Lehocký, neskôr Štefan Príkopa, Ján Pocisk, po r. 1918 Ferdinand Benda, Edmund Borek, František Zimák, 
* hlavný redaktor : od júla 1920 František Zimák
* vydavateľ : Emanuel Lehocký, potom Andrej Kubál, Ján Pocisk, po r. 1918 Ferdinand Benda
* tlač : T. Alkalay a syn v Bratislave, neskôr B. Rapek v Holíči, po r. 1918 aj Kníhtlač K. F. Wigand, Slovenská Grafia a i.

## Periodicita
* 1909 - ročník VI - 35 čísiel - po 6-8 strán
* 1910 - roč. VII. - 52 čís. - po 4-6 s. 
* 1911 - roč. VII. - 52 čís - po 4-6-8 s. 
* ...
* 1918 - roč. XV - 52 čís. - po  4 s. 
* 1919 - roč. XVI. - 138 čís. - po 4-10 s.
* 1920 - roč. XVII. - 268 čís. - po 4-10 s.
* ...
* 1925 - roč. XXII. - 296 čís. - po 6-32 s.
* ...
* 1930 - roč. XXVII. - 297 čís. - po 4-52 s.
* ...
* 1938 - roč. XXXV. - 251 čís. - po 4-36 s.
* vychádzal do r. 1938

## Noviny v elektronickej podobe
* ''Robotnícke noviny'' - dostupné online v Digitálnej knižnici UKB

## Zdroj
* ROBOTNÍCKE NOVINY. In: Bibliografia slovenských novín a časopisov do roku 1918. Zost. Michal Potemra. Martin : Matica slovenská, 1958. 145 s.

Kategória:Týždenníky na Slovensku
Škoda 14TrE

**Škoda 14TrE** je modernizovaná verzia česko-slovenského trolejbusu Škoda 14Tr. Bola vyrábaná v druhej polovici 90. rokov 20. storočia pre mesto Dayton v americkom štáte Ohio.

## Konštrukcia
V roku 1994 založila Škoda spolu s americkou firmou AAI Baltimore spoločnosť ETI Baltimore, ktorá sa z legislatívnych dôvodov mala podieľať na výrobe nových trolejbusov určených pre americké mestá. O rok neskôr boli do USA dovezené tri prototypové trolejbusy 14TrE kompletne vyrobené v Škode Ostrov, ktoré spočiatku poslúžili v Daytone ako ukážkové vozy. Sériové vozidlá pre Dayton boli v počte 54 vozov v ETI zostavené v rokoch 1997 – 1999, pričom zo Škody Ostrov boli do USA zaslané hotové skelety vozidiel a kontajnery s elektrickou výzbrojou.

Voz 14TrE vychádza z modelu 14Tr. Ide o dvojnápravový trolejbus so samonosnou karosériou. Bol pozmenený dizajn čiel, v pravej bočnici sa nachádzajú iba dvoje dvojkrídlové skladacie dvere (len predné a zadné).

## Prototypy
Boli vyrobené tri prototypy, ktoré boli do Daytonu dodané v roku 1995 a ktoré dostali čísla 9601–9603. Od zvyšku neskôr dodaných sériových vozidiel sa čiastočne líšili, ich karoséria bola o 175 mm užšia, disponovali čelným nedeleným oknom a veľkým zadným oknom. Všetky tri vozidlá boli vyradené pred rokom 2013, dopravca však počíta so zachovaním trolejbusu č. 9602 ako historického vozidla.

## Dodávky trolejbusov
V rokoch 1995 až 1999 bolo vyrobených celkom 57 vozov 14TrE.

## Referencie

*

## Iné projekty

14TrE
Tatranské múzeum

**Tatranské múzeum** môže byť:
* múzeum v Zakopanom, pozri Tatranské múzeum doktora Tytusa Chałubińského v Zakopanom
* bývalé múzeum vo Veľkej, pozri Podtatranské múzeum v Poprade

## Pozri aj
* Múzeum Tatranského národného parku
Presidencia Roque Sáenz Peña

**Presidencia Roque Sáenz Peña** je mesto ležiace v provincii Chaco v severe Argentíny. Je sídlom departmentu Comandante Fernández. Leží približne 170 km severozápadne od hlavného mesta provincie Resistencia a práve po tomto meste je druhým najväčším v provincii Chaco. Pri sčítaní ľudu v roku 2010 malo mesto 89 882 obyvateľov.

Mesto bolo založené v roku 1912 ako poľnohospodárska kolónia, v súčasnosti sa niekedy označuje ako La Termal kvôli termálnym vodám, ktoré sa nachádzajú v jeho blízkosti, pričom tieto sú vyhľadávané turistami. Presidencia Roque Sáenz Peña sa stala jedným z hlavných cieľov slovenských a českých prisťahovalcov, ktorí na začiatku 20. storočia prichádzali do Argentíny. Práve v tejto oblasti žila druhá najväčšia slovenská vysťahovalecká komunita v Argentíne po federálnom hlavnom meste Buenos Aires. Väčšinou sa však jednalo o Slovákov, ktorí boli potomkami už starších slovenských vysťahovalcov žijúcich mimo územia Slovenska. Slovenská komunita sa tu začala tvoriť v roku 1923 a skladala sa zo 174 Slovákov pôvodom z Bulharska. Slovenských prisťahovalcov sem lákala najmä voľná pôda, už pri príchode tu existovala menšia česká komunita, ktorá uľahčila ich usadenie sa.

## Referencie

## Iné projekty

Kategória:Mestá v provincii Chaco
Panorama Towers

**Panorama Towers** môže byť:

* komplex výškových budov v meste Paradise v štáte Nevada v USA, pozri Panorama Towers (Paradise)
* komplex dvoch výškových budov v Bratislave, pozri Panorama Towers (Bratislava)
Sojuz TM-1

**Sojuz TM-1** () bol sovietsky nepilotovaný kozmický let v rámci programu Sojuz. Išlo o skúšobný let novej kozmickej lode typu Sojuz TM, ktorá bola navrhnutá a vyvinutá bola v roku 1986 v sovietskej konštrukčnej kancelárii *Golovnoje kontruktorskoje bjuro* (Головное контрукторское бюро – ГКБ). Celková dĺžka lode bola 6,98 m, maximálny priemer 2,72 m a predpokladaná životnosť 14 dní pri samostatnom lete a 6 mesiacov pripojená ku stanici. Sojuz TM-1 vyštartoval 21. mája 1986 z kozmodrómu Bajkonur k stanici Mir, ku ktorej sa pripojil 23. mája. Dňa 29. mája sa odpojil od stanice a 30. mája úspešne pristál.

## Referencie


## Externé odkazy
* Na webe Space 40
* Sojus TM-1 

## Zdroj
* 

Kategória:Program Sojuz
Kategória:Kozmonautika v 1986
Zmijavci

**Zmijavci** je dedina a općina v Splitsko-dalmatínskej župe v južnom Chorvátsku, pričom dedina je jediným sídlom v opčine. Má rozlohu cca 14 km² a v roku 2011 tu žilo 2 048 obyvateľov. 

Leží v oblasti Imotsko polje, 8 km južne od mesta Imotski. Medzi hlavné činnosti tunajších obyvateľov patrí poľnohospodárstvo a vinárstvo.

## Referencie


## Iné projekty

## Externé odkazy
* Oficiálna stránka 

## Zdroj
* 

Kategória:Obce v Chorvátsku
Šolta (obec)

**Šolta** je chorvátska općina na rovnomennom ostrove a okolitých ostrovčekoch v Jadranskom mori v blízkosti Splitu. Patrí do Splitsko-dalmatínskej župy.

Má rozlohu 58,98 km² a v roku 2011 tu žilo 1 700 obyvateľov. Skladá sa z ôsmich sídiel, z ktorých je najväčší Grohote (425 obyvateľov).

V obci sa nachádza 8 dedín (stav 2006) – Donje Selo, Gornje Selo, Grohote, Maslinica, Nečujam, Rogač, Srednje Selo a Stomorska.

## Referencie


## Iné projekty

## Externé odkazy
* Chorvátsko - Šolta 
* Ostrov Šolta
* Island of Solta 
* Šolta Oficiálna stránka

## Zdroj
* 

Kategória:Obce v Chorvátsku
Marina (Chorvátsko)

**Marina** je dedina a općina v Chorvátsku ležiaca na pobreží Jadranského mora, v roku 2011 tu žilo 4 595 obyvateľov, 97,6% tvoria Chorváti.

## Sídla
Okrem vlastnej dediny pod općiny patria sídla Blizna Donja, Blizna Gornja, Dograde, Gustirna, Mitlo, Najevi, Poljica, Pozorac, Rastovac, Sevid, Svinca, Vinišće, Vinovac a Vrsine.

## Referencie


## Iné projekty

## Externé odkazy
* Oficiálna stránka

## Zdroj

Kategória:Obce v Chorvátsku
Hrvace

**Hrvace** je dedina a općina v chorvátskej Splitsko-dalmatínskej župe. Má 3 617 stálych obyvateľov (údaj z roku 2011), 97% z nich sú Chorváti.

## Sídla
Do općiny okrem vlastnej dediny patria sídla Dabar, Donji Bitelić, Gornji Bitelić, Laktac, Maljkovo, Potravlje, Rumin, Satrić, Vučipolje a Zasiok.

## Referencie


## Zdroj
* 

Kategória:Obce v Chorvátsku
Borgo San Lorenzo

**Borgo San Lorenzo** je talianska obec v provincii Florencia v oblasti Toskánsko.

V roku 2017 tu žilo 18 419 obyvateľov.

## Vývoj počtu obyvateľov

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:600 height:323
PlotArea = left:50 bottom:50 top:30 right:30
DateFormat = x.y
Period = from:0 till:20000
TimeAxis = orientation:vertical
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2012 text:2012

PlotData=
  color:barra width:20 align:left

  bar:1861 from:0 till: 11237
  bar:1871 from:0 till: 12289
  bar:1881 from:0 till: 12614
  bar:1901 from:0 till: 14784
  bar:1911 from:0 till: 15579
  bar:1921 from:0 till: 16432
  bar:1931 from:0 till: 17172
  bar:1936 from:0 till: 16805
  bar:1951 from:0 till: 16535
  bar:1961 from:0 till: 14498
  bar:1971 from:0 till: 14199
  bar:1981 from:0 till: 14685
  bar:1991 from:0 till: 15285
  bar:2001 from:0 till: 15825
  bar:2012 from:0 till: 17952

PlotData=
  bar:1861 at: 11237 fontsize:S text: 11.237 shift:(-8,5)
  bar:1871 at: 12289 fontsize:S text: 12.289 shift:(-10,5)
  bar:1881 at: 12614 fontsize:S text: 12.614 shift:(-10,5)
  bar:1901 at: 14784 fontsize:S text: 14.784 shift:(-10,5)
  bar:1911 at: 15579 fontsize:S text: 15.579 shift:(-10,5)
  bar:1921 at: 16432 fontsize:S text: 16.432 shift:(-10,5)
  bar:1931 at: 17172 fontsize:S text: 17.172 shift:(-10,5)
  bar:1936 at: 16805 fontsize:S text: 16.805 shift:(-10,5)
  bar:1951 at: 16535 fontsize:S text: 16.535 shift:(-10,5)
  bar:1961 at: 14498 fontsize:S text: 14.498 shift:(-10,5)
  bar:1971 at: 14199 fontsize:S text: 14.199 shift:(-10,5)
  bar:1981 at: 14685 fontsize:S text: 14.685 shift:(-10,5)
  bar:1991 at: 15285 fontsize:S text: 15.285 shift:(-10,5)
  bar:2001 at: 15825 fontsize:S text: 15.825 shift:(-10,5)
  bar:2012 at: 17952 fontsize:S text: 17.952 shift:(-10,5)

TextData=
  fontsize:S pos:(20,20)
  text: "Zdroj dat: ISTAT"


Zdroj: 

## Referencie


## Iné projekty

## Externé odkazy
* Oficiálna stránka

## Zdroj

Kategória:Provincia Florencia
Kategória:Obce v Taliansku
Konzervant

**Konzervant** je prírodná alebo syntetická chemická látka pridávaná do produktov ako sú potraviny (označenie E200 až E299), liečivá, farby, biologické vzorky, drevo atď., na zabránenie nežiadúcich chemických premien alebo rozkladu mikrobiálnym pôsobením.

Drevo je nutné ochrániť pred pôsobením húb, hmyzu (najmä termitov). Pre konzerváciu dreva sa používa najčastejšie arzén, meď, kyselina boritá a petrolej.

Ku konzervácii jedla sa používajú najčastejšie antimikrobiálne látky, ktoré bránia mikroorganizmom a hubám v rozklade sacharidov obsiahnutých v potrave. Ako antimikrobiálne konzervanty sa najčastejšie používajú dusičnan sodný, dusitan sodný, oxid siričitý a disodná soľ EDTA. Avšak aj koncentrovaný oxid uhličitý konzervuje.

Ku konzervácii kozmetiky a liečiv sa používajú napr. parabény (E214 až E219).

Konzervanty sa v potravinách niekedy nahrádzajú antioxidantmi (prevažne E300 až E399). Napríklad butylhydroxytoluén (E321) spôsobuje obezitu.

## Referencie


## Zdroj


Kategória:Kozmetické chemikálie
Arvo Henrik Ylppö

**Arvo Henrik Ylppö** (* 27. október 1887, Akaa, Fínsko† 27. január 1992, Helsinki) bol fínsky pediater.

V prvej polovici 20. storočia viedol reformy fínskeho zdravotníctva v oblasti starostlivosti o deti, počas ktorých došlo k prudkému poklesu detskej úmrtnosti. Je považovaný za jedného z najvýznamnejších fínskych lekárov.

V decembri 2004 ho hlasy divákov YLE umiestnili na 6. miesto v stovke najväčších Fínov.

## Referencie


## Iné projekty

## Externé odkazy
* [Arvo Ylppö (1887–1992): pioneer of Finnish paediatrics](https://fn.bmj.com/content/92/3/F230.full%20Arvo%20Ylppö%20(1887–1992):%20pioneer%20of%20Finnish%20paediatrics)

## Zdroj

Kategória:Fínski pediatri
Kategória:Storoční ľudia
Kategória:Osobnosti na fínskych poštových známkach
The Orville

***The Orville*** je americký sci-fi televízny seriál typu komediálna dráma, ktorý mal premiéru 10. septembra 2017 na stanici Fox.

## Postavy
* Seth MacFarlane ako Ed Mercer
* Adrianne Palicki ako Kelly Grayson
* Penny Johnson Jerald ako Claire Finn
* Scott Grimes ako Gordon Malloy
* Peter Macon ako Bortus
* Halston Sage ako Alara Kitan
* J. Lee ako John LaMarr
* Mark Jackson ako Isaac

## Série a časti

### 1. séria (2017)

### 2. séria (2018-19)

## Externé odkazy
* 
* 
* Hlavná stránka seriálu  

## Referencie


## Zdroj

Kategória:Televízne seriály USA
Kategória:Televízne seriály FOX
Kategória:Vedecko-fantastické televízne seriály
Kategória:Komediálne televízne seriály
Kategória:Dramatické televízne seriály
Kategória:Televízne seriály z roku 2017
NVM express

náhľad|Logo firmy

**NVM express** alebo skôr **NVMHCI** (*Non-Volatile Memory Host Controller Interface Specification*) je špecifikácia rozhrania pre komunikáciu medzi flash pamäťou a jej radičom. Rozhranie je navrhnuté pre využitie hlavných výhod flash pamätí oproti klasickejším mechanickým diskom. Rozhranie je optimalizované pre maximálne využitie nízkej latencie a vysokej priepustnosti dát pri pripojení flash pamäte cez PCIe alebo napríklad SATA Express U.2 zbernice. NVMe operuje na hardvérovom ovládači a definuje sety príkazov a zariaďuje komunikáciu medzi externým hardvérom (SSD disk) a internými komponentami (procesor).

NVMe štandard je navrhnutý pre čo najväčšie využitie výhod flash pamätí, a to hlavne vďaka jej nízkej latencii a vysokej úrovni schopnosti paralelného prenosu dát.

## Zdroj

Kategória:Dátové nosiče
Kategória:Počítačová pamäť
Kategória:Zbernice
Kategória:Polovodičové pamäte
Prisadnuté vírniky

**Prisadnuté vírniky** (lat. *Seisona*, *Seisonidea*, *Seisonacea*, *Seisonida*) je veľký taxón (spravidla radený ako podtrieda a/alebo rad) vírnikov. 

Zahŕňa jedinú čeľaď **Seisonidae**, ktorá pozostáva z dvoch rodov: Paraseison a Seison, pričom rod Paraseison tu pribudol až v roku 2005, čiže predtým bola čeľaď monotypická. 

Charakteristiku pozri v článku Seison.

## Zdroje

Kategória:Vírniky
Gravitačný potenciál

**Gravitačný potenciál**  (\Phi) je gravitačná potenciálna energia (E) na jednotku hmotnosti:

\phi = \frac{E}{m}náhľad|Gravitačný potenciál okolo Zeme a jeho ekvidistanty - vrstevnice. Na povrchu Zeme je jeho hodnota -62,56 MJ/kg, inak povedané na vynesenie 1 kg z povrchu Zeme do vesmíru treba 62 MJ.
Gravitačný potenciál hmotného bodu v newtonovskej fyzike vyjadrený vzorcom:

: \phi(r) = -\frac{GM}{r},

kde

*\Phi  je gravitačný potenciál [J/kg]
*G je gravitačná konštanta (niekdy označovaná tiež \kappa) [m3/(kg s2) ]
*M je hmotnosť hmotného bodu [kg]
*r je vzdialenosť od hmotného bodu [m]

Gradientom (∇) gravitačného potenciálu je intenzita gravitačného pola K [N/kg= m/s2]  .

Intenzita gravitačného poľa je gravitačná sila pôsobiaca na teleso jednotkovej hmotnosti. Gravitačná sila udeľuje telesám gravitačné zrýchlenie **a** [m/s2]

**a**=-\nabla\phi  

|\mathbf{a}| = \frac{GM}{x^2}.

Absolútna hodnota gravitačného potenciálu na rôznych miestach s ohľadom na gravitáciu Zeme, Slnka a Galaxie je uvedená v nasledujúcej tabuľke.  Z tabuľky vyplýva, že objekt z povrchu Zeme potrebuje cca 60 MJ / kg na "opustenie" zemského gravitačného poľa, ďalších 900 MJ / kg, aby opustili aj gravitačné pole Slnka a viac ako 130 GJ / kg, aby opustili gravitačné pole Galaxie.

Potenciál je polovica štvorca únikovej rýchlosti, Φ=vesc2/2, teda úniková rýchlosť vesc=sqrt(2*Φ).

## Referencie


## Zdroje

* *Tento článok je čiastočný preklad článku na českej a anglickej Wikipédii.*

Kategória:Gravitácia
Kategória:Kozmonautika
Kategória:Nebeská mechanika
Kategória:Astrodynamika
Viničný kanál

**Viničný kanál** je umelý, občasný vodný tok VI. rádu na Záhorí, v okrese Malacky, v katastri obce Jakubov. Jeho celková dĺžka činí 3,202 km, plocha odtokovej oblasti cca 1,679 km² a povodia aj s bezodtokovými oblasťami cca 2,806 km².  

Jeho koryto vzniká neďaleko cesty II. triedy Záhorská Ves – Malacky pri Jakubove, pod Hromovým vŕškom () vo výške  a spolu s Borinským kanálom vytvára ako sekundárna zdrojnica Lúčny kanál vo výške  (pri asfaltovej ceste za Jakubovom, smerom na Zohorský kanál), miesto sútoku sa nazýva Hoštáky. 

## Opis toku
Po vzniku tečie na západ a s dĺžkou 200 metrov od vzniku priberá Dubový kanál, potom sa stáča na severozápad a týmto smerom tečie 750 metrov. Následne sa prudko o 90 stupňov stočí na juhozápad a po chvíli zas o 90 stupňov na severozápad, na tomto mieste do neho ústi zľava Včelínsky kanál. Chvíľu tečie severozápadným smerom, potom sa stočí na sever, tak tečie 600 metrov, následne, v bezmennej mokradi sa prudko stáča na juh a ďalej tečie takto vyše 500 m, kde v nadmorskej výške  sa stretáva s Borinským kanálom a vytvára Lúčny kanál. Prítok Borinského kanála je silnejší, takže je Viničný kanál sekundárna zdrojnica.

## Zdroje
* 
* Katastrálna mapa 

Kategória:Umelé vodné toky na Slovensku
Kategória:Povodie Moravy
Kategória:Jakubov
Kategória:Vodné toky v okrese Malacky
Pioneer Venus Multiprobe

**Pioneer Venus Multiprobe** alebo **Pioneer 13** bola americká kozmická sonda na výskum Venuše. Jej hlavnou úlohou bolo dopraviť k Venuši atmosférické puzdrá a v priebehu preletu slúžiť ako ich podporné technické zabezpečenie. Štartovala 8. augusta 1978 s raketou Atlas Centaur D-1AR.

Samotná sonda niesla dva prístroje na meranie zloženia horných vrstiev venušskej atmosféry, do ktorej bola po oddelení všetkých puzdier navedená. Ďalej skúmala charakteristiky prenosu tepla a hmoty atmosféry a jej interakciu s medziplanetárnym prostredím a slnečným vetrom. Puzdrá sa oddeľovali pyrotechnicky po zvýšení otáčok materskej sondy na 45 ot./min pomocou pružinového mechanizmu. Prvé, najväčšie puzdro sa od sondy oddelilo 16. novembra 1978, o štyri dni neskôr ho nasledovali tri ďalšie malé puzdrá. Materská sonda zanikla 9. decembra 1978 trením atmosféry vo výške asi 165 km nad povrchom Venuše. 

## Zdroj

*

Kategória:Prieskum Venuše
Kategória:Program Pioneer
Kategória:Zaniknuté sondy
Kategória:Úspešné sondy
Ako som rozpútal Druhú svetovú vojnu

náhľad|265x265bod| Približná cesta hlavného hrdinu

***Ako som rozpútal Druhú svetovú vojnu*** (V Polštine *Jak rozpętałem drugą wojnę światową*) je poľský hraný film z roku 1969, založený na románe Kazimierza Sławińskeho *"Przygody kanoniera Dolasa"* *(Dobrodružstvá Dolasa delostrelca).* Bol natočený v Soči, Baku, Poświętnom, Lodži a iných miestach.
Pôvodne bol film čiernobiely, v roku 2000 bol digitálne sfarebnený firmou Dynacs Digital Studios.

## Dej
   
Hlavná postava filmu je poľský vojak *Franek Dolas*, ktorý je v dôsledku komických náhod presvedčený, že spustil Druhú svetovú vojnu. Pri svojich pokusoch napraviť čo spôsobil sa neustále dostáva do  problémov. Ocitá sa na rôznych vojnových frontoch (V Juhoslávii, Stredozemnom mori, na Blízkom východe, v Taliansku). Nakoniec sa však vráti do Poľska. 

## Zdroj

Kategória:Filmy s tematikou druhej svetovej vojny
Kategória:Filmy z 1970
Kategória:Poľské filmy
Kategória:Poľské filmové komédie
Kategória:Filmy podľa názvu
Škoda 14TrR

**Škoda 14TrR** je označenie pre rekonštruované trolejbusy typu Škoda 14Tr. U niektorých prevádzkovateľov sú tieto vozidlá označované ako 14TrM.

## História
Rovnako ako u dvojčlánkového trolejbusu 15Tr museli dopravné podniky pomerne dlho čakať na nové nízkopodlažné štandardné vozy Škoda 21Tr. Aj keď ich výroba začala v roku 1997, nemohlo byť finančne únosné nahradiť veľké množstvo zastaraných vozov 14Tr týmito modernými trolejbusmi. Preto sa prikročilo (obdobne ako pri type 15Tr) k modernizáciám starších vozov, ktoré sa po dokončení rekonštrukcie veľmi podobajú do roku 2003 vyrábaným modernizovaným verziám 14TrM.

## Modernizácia
Rekonštruované vozy boli odstrojené na holý skelet, ktorý bol opieskovaný. Na trolejbusy bola dosadená nová (iba ľahko upravená) čela podľa návrhu Ing. arch. Patrika Kotasa, ktoré už rešpektujú súčasný trend osadzovania informačných panelov. Zmodernizovaný bol takisto aj interiér: boli osadené nové sedačky, protišmyková podlaha, nové žiarivkové osvetlenia. Rekonštrukcia sa dotkla aj stanovište vodiča, na vozidlá boli dosadené tiež nové ľahké laminátové zberače.

## Dodávky trolejbusov
Modernizácia na typ **14TrR** prebiehala v rokoch 1997 až 2009.

## Referencie

## Zdroj

## Iné projekty
* 

14TrR